
Parlamentul  României

Camera  Deputaţilor

Comisia pentru industrii si servicii

 Plx.842/2015                                                                               Bucureşti, 08.03.2016



                                                                            Nr. 4c-3/395/2015
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de lege privind combaterea risipei alimentare, transmis cu adresa nr.P.L.x842 din 25 noiembrie 2015, înregistrată sub nr.4c-3/395 din 26 noiembrie 2015.


În raport cu obiectul şi conţinutul său, proiectul de lege face parte din categoria legilor ordinare.
VICEPREŞEDINTE,

Marin Gheorghe

RAPORT  

asupra proiectului de lege privind combaterea risipei alimentare


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, în fond, cu proiectul de lege privind combaterea risipei alimentare, transmis cu adresa nr.P.L.x842 din 25 noiembrie 2015, înregistrată sub nr.4c-3/395 din 26 noiembrie 2015.

Propunerea legislativă are ca obiect de reglementare încurajarea donării de alimente de către marile lanţuri comerciale, pornind de la datele statistice care estimează că, la nivel mondial, 1,3 miliarde de tone pe an din alimentele produse nu sunt consumate, de la faptul că anul 2014 a fost declarat „Anul european de luptă împotriva risipei alimentare, iar Franţa a adoptat în 2015 „Legea împotriva risipei alimentare”, iar în România se risipesc anual  cca 5 milioane de tone de alimente.  

Consiliul Legislativ a avizat negativ proiectul de lege, cu avizul nr.684/26.06.2015. 


Guvernul României, prin adresa nr.5469/DRP/16.06.2015, nu susţine proiectul de lege privind combaterea risipei alimentare deoarece „nu este clară, precisă şi previzibilă”, şi încalcă art. 44 din Constituţie, precum şi o serie de reglementări.                                     


Propunerea legislativă a fost adoptată de Senat în şedinţa din 18.11.2015.   


Comisia juridică, de disciplină şi imunităţi a avizat negativ proiectul de lege, cu avizul nr. PL-x nr.842/8.12.2015.  


Comisia pentru agricultură, silvicultură, industrie alimentară şi servicii specifice a avizat negativ proiectul de lege, cu avizul nr. 4c-4/705/22.12.2015.           


Comisia pentru mediu şi echilibru ecologic a avizat negativ proiectul de lege, cu avizul nr. 4c-27/368/03.02.2016.                                                                                                             

Potrivit prevederilor art.61 din Regulamentul Camerei Deputaţilor, republicat,
membrii Comisiei pentru industrii şi servicii au examinat proiectul de lege în şedinţele din 09.02.2016 şi 08 martie 2016 şi au hotărât, în unanimitate, să propună plenului Camerei Deputaţilor respingerea proiectului de lege privind combaterea risipei alimentare, având în vedere că acest proiect a fost preluat în raportul asupra propunerii legislative privind diminuarea risipei alimentare – Plx.851/2015.

La lucrările comisiei au fost prezenţi 18 deputaţi din totalul de 18 deputaţi membri ai comisiei.
Potrivit prevederilor art. 55 şi ale art. 56 alin. (2) din Regulamentul Camerei Deputaţilor, republicat, la dezbateri au participat invitaţi: din partea iniţiatorilor D-l sen. UNPR Marian Vasiliev şi D-l dep.PNL Florin Alexe, din partea Ministerului  Agriculturii şi Dezvoltării Rurale –  D-na Simona Man - secretar de stat şi D-na Elena Dinu – consilier af.eur. şi din partea Autorităţii Naţionale Sanitară Veterinară şi pentru Siguranţa Alimentelor D-na Lenuţa Ichim – subsecretar de stat.

În raport cu obiectul şi conţinutul său, proiectul de lege face parte din categoria legilor ordinare.

Conform prevederilor art. 75 alin.(1) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră Decizională.
                 VICEPREŞEDINTE,                                     SECRETAR,

                    Marin Gheorghe                                   Radu-Bogdan Ţîmpău

Consilier parlamentar,

Dr.Fiz. Maria Cristina Bălănescu

